Societate Nederlandese pro le Reforma Sexual

Le Societate Nederlandese pro le Reforma Sexual (in nederlandese: Nederlandse Vereniging voor Seksuele Hervorming, NVSH), es un organisation del Paises Basse, fundate in 1946, que defende un cambio de perception del sexualitate in le societate.Nabrink, Gé. Seksuele Hervorming in Nederland, 1881–1971. Nijmegen: SUN, 1978. Inter su membros le plus distaccate il ha habite personalitates como le psychologo social Frits Bernard, le senator e jurista Edward Brongersma e le sociologo Paul Schnabel. 

 Scopos 
Le NVSH defende le liberation sexual del individuos e le melioration in general de lor conditiones sexual in le societate, includente:

 Equalitate inter homines e feminas.
 Disponibilitate de servicios de qualitate pro le contraception e le abortamento.
 Information super education sexual in tote le scalas del education.
 Formation de professores e investigatores de education sexual in le ambito universitari.
 Pornographia sin restrictiones.
 Critica del matrimonio e del familia.
 Non-discrimination contra qualcunque forma de relation sexual voluntari.
 Preoccupation basic pro le crescimento del population.

Le NVSH defende le acceptation del sexualitate human in tote su formas, includente illos que sole esser qualificate como "anormal" o immoral, como le sexo prematrimonial, le adulterio, le homosexualitate, le masturbation, le exhibitionismo, le sexo oral, le sexo anal, le zoophilia o le pedophilia.Normal & abnormal sex  (in anglese). NVSH.Paedophilia  (in anglese). NVSH.Bernard, Frits. Paedophilia: A factual report (in anglese). Rotterdam: Enclave, 1985.

 Historia 
Le NVSH esseva fundate in 1946 como successor del Liga Neo-Malthusian Nederlandese, que in 1881 aperiva in Amsterdam le prime clinica de control del natalitate in le mundo. 

Usque al decade de 1960, le NVSH investiva un grande quantitate de effortios in le construction de su organisation, que in su epocha de auro succedeva haber plus de 60 clinicas de control de natalitate in le Paises Basse. Un grande parte del labor de ille annos esseva consacrate al melioration del qualitate e disponibilitate del medios anticonceptional (condomes, diaphragma e gel spermicida).Sandfort, Theo; Brongersma, Edward; Van Naerssen, Alex. Male Intergenerational Intimacy: Historical, Socio-Psychological, and Legal Perspectives. New York: Haworth Press, 1991, p. 211. . Durante le annos sexanta, le NVSH esseva le sol fonte de distribution de preservativos in le Paises Basse."La educación sexual libra a Holanda de embarazos juveniles".  (in espaniol). El País, 23-4-2000. In 1966, le societate attingeva 220.000 membros. Le medios anticonceptional esseva finalmente legalisate in 1970, postquam alcun de su membros esseva arrestate. In 2002, le numero de membros del NVSH esseva circa 1500 e in 2008 circa 700.

 Petition de 1979 contra le etate de consentimento 
Le 22 de junio 1979 le NVSH, le Liga Coornhert pro le Reforma del Legislation Penal, le Confederation Humanitari e le prestre Alje Klamer inviava un petition, junctemente con un littera de contento simile, al ministro de justitia nederlandese e, simultaneemente, al Parlamento nederlandese. Ambes demandava le dispenalisation del relationes sexual consentite inter infantes e adultos. 

Iste petition era signate per diverse organisationes public de benesser social e salute mental, inter le quales era le sequente:

 Association General de Libertate Provisional.
 Association Nederlandese pro le Integration del Homosexualitate (COC).
 Association Feministic Nederlandese official.
 Per unanimitate, le committee executive del Partito del Travalio (le partito con le plus grande quantitate de membros).
 Per unanimitate, le committees executive de quatro partitos politic plus parve que habeva alora representation in le camera inferior nederlandese (Partito Democratic Socialistic, Partito Socialistic Pacifistic, Partito Democratic e Partito Radical).

Como scribeva Jan Schuijer, del NVSH, "apparentemente alarmate pro le successo del petition", le section de psychiatria infantil e juvenil del Societate Nederlandese de Psychiatria se opponeva publicamente al demandas de dispenalisation, affirmante que illo debilitarea le autoritate parental.Schuijer, Jan. "Tolerance at arm's length: The Dutch experience". Journal of Homosexuality, nro 20, 1990. (in anglese)

 Publicationes 
Le magazine del NVSH, Verstandig Ouderschap, postea Sekstant e plus tarde De Nieuwe Sekstant, caracterisate principalmente pro includer un consultorio postal super themas sexual desde ubi on respondeva le demandas del lectores, serviva como medio de information in un epocha in le qual le juvenes del Paises Basse non recipeva practicamente necun typo de education sexual in le schola e quando le adultos quasi non osava parlar super illo.

In 2009, le NVSH cessava de imprimer su magazine e desde alora illo forni su information a traverso su sito web, que attrahe in nostre dies un grande quantitate de visitas, facto que torna collocar le NVSH in un picco de su existentia.

Inter 1960 e 1970, le NVSH publicava tres libros informative illustrate super sexualitate, que habeva un effecto de apertura verso le sexo e su practicas: 

 1969 - Varaties (Mogens Toft; John Fowlie)
 1969 - Variaties bij voorspel en zwangerschap (Mogens Toft; John Fowlie)
 1970 - Variaties voor de homosexuele man en vrouw (Mogens Toft; John Fowlie)

Inter 2007 e 2010 on publicava tres nove libros sub le impulso del NVSH: 

 De kunst van het vrijen (Dik Brummel, 2007) 
 Het seksuele systeem (Dik Brummel, 2008) 
 Le prime traduction al nederlandese del libro de Thomas Robert Malthus An essay on the principle of Population, con le titulo Over bevolking (2009)

 Membros famose 
 Annemarie Grewel, membro del Partito del Travalio (PvdA). Copresidente del NVSH (1980-1982), junctemente con Jeanne van Velse-Hoogland.
 Kim Holland, actrice porno.
 Jan Knot (administrator del NVSH), membro del Parlamento nederlandese pro le PvdA.
 Ed van Thijn, membro del PvdA.

 Membros distaccate 
 Paul Schnabel. Sociologo. Membro del commission de recerca scientific del NVSH (1969-1973). Assessor del commission de recerca scientific del NVSH (1962-1972).Frenken, Jos. Seksuologie, een interdisciplinaire benadering (in nederlandese). Nijmegen: Van Loghum Slaterus SUN, 1980.
 Frits Bernard. Psychologo clinic, specialista in pedophlia, autor de un grande numero de obras super le thema e pionero del activismo pedophile in le Paises Basse. In le fin del annos sexanta ille formava parte del Grupo de Studio super le Pedophilia del NVSH.
 Edward Brongersma. Jurista e senator in le Parlamento nederlandese pro le Partito del Travalio. Ille faceva parte del Gruppo de Studio super le Pedophilia e esseva un del autores del obra Sex met kinderen (1972),Bernard, Frits; Brongersma, Edward; Sengers, Wijnand; Van Eeten, Peter; Haagsma, Ids. Sex met kinderen (in nederlandese). Le Haya: NVSH, 1972. . le prime studio exhaustive de importantia super le pedophilia.

 Referentias 

 Ligamines externe 
 Sito web del NVSH .      

Categoria:Movimento pedophile
Categoria:Pedophilia
Categoria:Sexualitate